PATVIRTINTA
VšĮ „Užupio meno inkubatorius“ direktoriaus
2022 m. balandžio 13 d. įsakymu Nr. PĮ-220413-01

**VIEŠOSIOS ĮSTAIGOS „UŽUPIO MENO INKUBATORIUS“ MENINIŲ INSTALIACIJŲ KŪRĖJO PAREIGINIAI NUOSTATAI

I. BENDROSIOS NUOSTATOS**

1. Viešosios įstaigos „Užupio meno inkubatorius“ (toliau – Įstaiga) meninių instaliacijų kūrėjas yra pagal darbo sutartį dirbantis darbuotojas.

2. Meninių instaliacijų kūrėją į darbą priima Įstaigos direktorius.

3. Meninių instaliacijų kūrėjas pavaldus Įstaigos direktoriui.

**II. BENDRIEJI IR SPECIALIEJI KVALIFIKACINIAI REIKALAVIMAI**

5. Įstaigos meninių instaliacijų kūrėjas turi atitikti šiuos bendruosius kvalifikacinius reikalavimus:

5.1. turėti ne žemesnį kaip pagrindinį išsilavinimą.

6. Meninių instaliacijų kūrėjas turi atitikti šiuos specialiuosius kvalifikacinius reikalavimus:

6.1. savarankiškai planuoti, organizuoti savo veiklą, priimti sprendimus, bendrauti, bendradarbiauti, dirbti komandoje;

6.2. sklandžiai dėstyti mintis raštu ir žodžiu, išmanyti raštvedybos taisykles;

6.3. valdyti, kaupti, sisteminti, apibendrinti informaciją ir rengti išvadas;

6.4. būti pareigingam, darbščiam, iniciatyviam, korektiškam;

6.5. nepriekaištinga profesinė reputacija: elgesys ar veikla, nepažeidžiant profesinės etikos normų;

6.6. tiksliai vykdyti pavestas užduotis.

6.7. mokėti dirbti Microsoft Office programiniu paketu.

**III. ŠIAS PAREIGAS EINANČIO DARBUOTOJO FUNKCIJOS**

7. Meninių instaliacijų kūrėjas vykdo šias funkcijas:

7.1. Administruoja pastatų apsaugą, komunikuoja su signalizacijos ir priešgaisrinės apsaugos priežiūrą atliekančiomis įmonėmis;

7.2. atlieka smulkius ūkinius darbus, peržiūri ūkinių darbų poreikį ir organizuoja tokių darbų atlikimą;

7.3. prižiūri vandens, elektros, dujų tiekimą, komunikuoja su tiekėjais, dujų katilinės priežiūrą atliekančia įmone;

7.4. prižiūri nuotekų siurblinę, organizuoja jos remontą ir nuotekų šalinimą;

7.5. organizuoja kanalizacijos, santechnikos, langų, durų remonto ir kitų techninių darbų atlikimą;

7.6. prižiūri apsaugos kameras, organizuoja jų tvarkymą;

7.7. prižiūri interneto tiekimą, organizuoja trikdžių tvarkymą;

7.8. užsako IT paslaugas pagal poreikį;

7.9. prižiūri Užupio g. 2A ir Krivių g. 12 kiemų tvarką, komunikuoja su tvarkymo, remonto paslaugas teikiančiomis įmonėmis;

7.10. prižiūri sandėlių tvarką;

7.11. įgyvendina menines instaliacijas;

7.12. atlieka elektros ir dujų apskaitą.

**IV. DARBUOTOJO TEISĖS IR PAREIGOS**

8. Meninių instaliacijų kūrėjas turi teisę:

8.1. gauti informaciją, priemones, įrangą reikalingą pavestoms funkcijoms vykdyti;

8.2. reikalauti, kad darbdavys užtikrintų saugias ir sveikas darbo sąlygas.

9. Meninių instaliacijų kūrėjas privalo:

9.1. tinkamai vykdyti savo funkcijas;

9.2. laikytis darbuotojų saugos ir sveikatos reikalavimų, darbo tvarkos;

9.3. būti mandagus, gerbti rezidentų, lankytojų ir kolegų teises ir saugoti Įstaigos ir asmens duomenų konfidencialumą;

9.4. negalint laiku atvykti arba visai negalint atvykti į darbą, apie tai nedelsiant informuoti Įstaigos direktorių ir nurodyti vėlavimo ar neatvykimo priežastis.

**V. DARBUOTOJO ATSAKOMYBĖ**

10. Meninių instaliacijų kūrėjas už aplaidumą, netinkamą priskirtų funkcijų vykdymą, konfidencialios informacijos atskleidimą, už žalą padarytą Įstaigai dėl savo kaltės ar neatsargumo, atsako Lietuvos Respublikos teisės aktų nustatyta tvarka.